જકાર્તામાં યોજાનારી એશિયન ગેમ્સના ઉદ્ઘાટનનો થીમ 'એનર્જી ઓફ એશિયા' રાખવામાં આવ્યો છે. આ સ્લોગનને આધારે તૈયાર કરવામાં આવેલા ઉદ્ઘાટન સમારંભમાં ઈન્ડોનેશિયાના જાણીતા ગાયકો અને પર્ફોમર્સ પોતાનો કમાલ દેખાડશે. ઉદ્ઘાટનમાં ઈન્ડોનેશિયન ગાયિકા એન્ગન, રાઈસા, તુલુસ, એડો કોન્ડોલોજીટ, પ્યુટ્રી એયુ, ફાતીન, કામાસેએન અને વિયા વાલેન જેવા સ્ટાર્સનું પર્ફોમન્સ જોવા મળશે. ક્રિએટીવ ડાયરેક્ટર તરીકે વિશ્નુતામા કામ કરી રહ્યા છે. જેઓ નેટ મીડિયાતામા ટીવીના સીઇઓ પણ છે. ઉદ્ઘાટન સમારંભમાં જુદા-જુદા ૪,૦૦૦ જેટલા પર્ફોમર્સનો જાદુ જોવા મળશે. ઈન્ડોનેશિયાને મળેલા કુદરતી વૈભવની ઝલક પણ સ્ટેડિયમમાં દર્શાવવામાં આવનાર છે.